text: Noticias de Castelló: El campionat de Natació Artística omplirà de 'figures' la piscina olímpica de Gaetà Huguet
  Portada > Castelló > noticias > El campionat...
  Castelló: El campionat de Natació Artística omplirà de 'figures' la piscina olímpica de Gaetà Huguet
  La Piscina Olímpica acollirà aquest cap de setmana, 16 i 17 de juny, el "Campionat Autonòmic de figures i rutines de natació artística", una disciplina esportiva que combina estètica, música, coreografia i tècnica artística dins de l'aigua. Es tracta d'una competició de molt nivell en la qual participaran més de 350 xiquetes de les categories aleví, infantil i junior.
  L'esdeveniment ha estat presentat en la Piscina Olímpica de Castelló pel regidor d'Esports, Enric Porcar, i pels representants del Club Natació Azahar Sincro, Raul Portolés i Lia Adsuara, que com a responsables de l'organització han destacat les condicions idònies que reuneix la Piscina Olímpica,"una de les millors d'Espanya i la millor sens dubte de tota la Comunitat Valenciana", han sentenciat.
  Porcar ha manifestat que la natació sincronitzada ha donat un salt espectacular en els últims anys i que " hi ha molta afició i molt nivell per part del club que representa a Castelló" per això, el regidor, anima a la gent a acostar-se a veure una competició que és un autentica exhibició d'art i esport, i en la qual es concentren les millors nadadores de sincro de tot l'àmbit autonòmic, ja que han superat un procés de selecció.